07/06/2021 | Administración LocalMunicipal
As Pontes de García Rodríguez
Servizos Sociais
Bases reguladoras de subvencións dirixidas a entidades sociais para o ano 2021

Bases reguladoras de subvencións dirixidas a entidades sociais para o ano 2021 A Concelleira delegada de Benestar Social, Educación, Familia e Xuventude, ditou a resolución número 986/2021, do 1 de Xuño, que é do seguinte teor literal: “Con data 28 de Maio de 2021 redactáronse as bases reguladoras de subvencións dirixidas a entidades para o ano 2021 Con data 30 de Maio de 2021 a traballadora social emite un informe favorable relativo ás bases Con data 31 de Maio de 2021 o interventor accidental emitiu informe favorable de proposta de gasto e fiscalización nº 226/2021 relativo ás citadas bases FUNDAMENTOS LEGAIS O Real Decreto Lexislativo 02/2004, do 5 de marzo, que aproba o Texto Refundido da lei de facendas locais, e a Lei 38/2003, de 17 de Novembro, xeral de Subvencións POLA PRESENTE RESOLVO: 1.- Aprobar as bases reguladoras de subvencións, dirixidas a entidades sociais para o ano 2021 que deseguido se reflicten: Bases reguladoras de subvencións dirixidas ás entidades sociais para o ano 2021. Dentro do labor de fomento e apoio ás iniciativas das entidades sen ánimo de lucro que ten atribuído o Concello das Pontes de García Rodríguez, convócanse as presentes axudas na área de Benestar Social. Primeiro.- Beneficiarias. Poderán optar aos programas contidos na presente convocatoria as entidades que cumpran os seguintes requisitos: - Estar legalmente constituídas. - Estar inscritas no Rexistro de Asociacións de Galicia. - Carecer de fins de lucro. - Desenvolver as súas actividades no ámbito territorial do Concello ou sobre temas de interese para o Concello. - Non estar incursas en ningún dos supostos de incapacidade ou incompatibilidade para a percepción de axudas ou subvencións públicas. - Estar ao día nas súas obrigas tributarias coa Axencia Tributaria, coa Seguridade Social e co Concello, e nas súas obrigas legais co persoal que preste servizos para as entidades solicitantes. Segundo.- Obxecto. O Concello das Pontes de García Rodríguez quere pola presente convocatoria dar apoio ás entidades sociais e contribuír para que acaden os obxectivos que lles son propios, fomentar a participación da cidadanía en cada ámbito de actuación, contribuíndo deste xeito a impulsar a democratización da sociedade. En canto ás subvencións ás entidades sociais, as accións tendentes a impulsar actividades destinadas a persoas maiores, persoas con diversidade funcional, persoas con algunha adicción, etc, e en xeral á inserción na sociedade de colectivos desfavorecidos. Terceiro.- Contía. Destinaranse 160.000€ ás subvencións para actividades sociais con cargo á aplicación orzamentaria: 2021.231.48900 Cuarto.- Lugar e prazo de presentación de solicitudes. A solicitude terá exclusivamente formato electrónico e deberá presentarse a través da sede electrónica do Concello: https://sede.aspontes.com/es/index.html. Só se poderá presentar unha solicitude por titular (si se presentan máis, só se valorará a primeira). O prazo será de DEZ días contados a partir do día seguinte ao da publicidade do extracto da convocatoria no Boletín Oficial da Provincia. As solicitudes cumprimentaranse pola persoa que actúe en nome ou representación da persoa xurídica solicitante, mediante certificado electrónico de algunha das autoridades recoñecidas como emisoras. A este efecto serán válidos, polo tanto, o certificado dixital da persoa xurídica ou ben o certificado dixital da persoa física que represente á entidade. Tamén poderán presentarse por calquera dos medios regulados no art.16 da Lei 39/2015, do 1 de outubro, do Procedemento Administrativo Común das Administracións Públicas. Coa solicitude achegarase a seguinte documentación: - Fotocopia da tarxeta do CIF da entidade. (Agás as xa rexistradas no rexistro de entidades do Concello). - Fotocopia compulsada dos estatutos da entidade adaptados á Lei orgánica 1/2002, do 22 de marzo (agás a xa rexistradas no rexistro de entidades do Concello). - Fotocopia da tarxeta do NIF da persoa representante. - Certificación dos datos bancarios da entidade, segundo modelo dispoñible na sede electrónica: https://sede.aspontes.com/gl/procedimientosytramites/tramites/solicitudgeneral- Declaración xurada da beneficiaria ou da persoa representante das subvencións solicitadas para a mesma finalidade ou de non ter solicitadas subvencións para a mesma finalidade. -Certificación acreditativa do acordo de solicitude e do nomeamento da persoa representante para as súas relacións co Concello. - Certificación do número de persoas socias en activo a data 01/01/2021. - Certificación na que a entidade se compromete a facer constar a colaboración do Concello das Pontes en toda a información que realice do desenvolvemento das actividades. - Declaración da persoa representante, na que conste que a entidade está ao corrente das súas obrigas coa Axencia Tributaria, coa Seguridade Social e co Concello. - Declaración da persoa representante, de non estar incursa en causa de incompatibilidade ou incapacidade para contratar e percibir subvencións da Administración pública e de aceptación das bases da convocatoria. - Declaración xurada da beneficiaria ou da persoa representante das subvencións solicitadas para a mesma finalidade ou de non ter solicitadas subvencións para a mesma finalidade. - Certificación acreditativa do acordo de solicitude e do nomeamento da persoa representante para as súas relacións co Concello. - Autorización para que o Concello poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social. Documentación específica en función da tipoloxía da entidade: -Memoria explicativa da/s actividade/s para as que se solicita a subvención; a memoria deberá facer mención ás persoas beneficiadas directa ou indirectamente pola axuda, o calendario fixado e antigüidade da mesma (anualidades que se leva realizando a actividade) -Enumeración das actividades sociais relevantes realizadas pola entidade nos últimos tres anos. -Orzamento estimado dos gastos, e previsión de ingresos correspondentes para os ditos gastos. -Importe da subvención solicitada e declaración doutras subvencións solicitadas para a mesma finalidade. Coa finalidade de facilitar unha mellor avaliación das solicitudes, poderáselles pedir información complementaria ás persoas interesadas así como a outros servizos ou a persoas expertas. O defecto, erro ou ausencia na presentación da documentación á que se refire esta base deberá ser emendada no prazo de dez días desde a recepción do requirimento. Quinto.- Criterios de valoración. A selección das peticións e a contía das subvencións determinarase unha vez consideradas as actividades a realizar, ponderando as seguintes circunstancias: * Adecuación das actividades aos programas de servizos sociais municipais: ata 30 puntos. * Fomento da integración de colectivos que presentan diversidade funcional, risco de exclusión social ou algún tipo de adicción: ata 50 puntos. * Realización de obradoiros ou actividades a través de persoal cualificado: ata 15 puntos. * Por contar con medidas específicas de transversalidade de xénero, campañas de sensibilización e prevención da violencia de xénero: ata 5 puntos Sexto.- Transversalidade de xénero. A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, planifíquense as actividades ou proxectos tendo en conta as desigualdades existentes e identifíquense e avalíen os resultados producidos para o avance na igualdade real. Terase en conta para a valoración xeral das actividades ou proxectos presentados polas entidades solicitantes, a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A descrición da inclusión do principio de transversalidade de xénero realizarase a través da memoria descritiva das actividades ou proxectos. Terase en conta a aplicación do principio de transversalidade de xénero nas actividades ou proxectos presentados, dentro do criterio de valoración relativo ó punto cinco da presente convocatoria. Así mesmo empregarase unha linguaxe non sexista, unha comunicación inclusiva e non se empregará a imaxe das mulleres como reclamo e con connotacións de tipo sexual ou denigratoria. Sétimo.- Procedemento de concesión. O réxime aplicable á subvención é o de concorrencia competitiva. A concesión da subvención realizarase mediante resolución da Concelleira Delegada, a proposta motivada da comisión avaliadora que requirirá informe do servizo de Benestar Social (órgano instrutor do expediente) no que figure que da información que consta no seu poder, derívase que as beneficiarias reúnen todos os requisitos necesarios para acceder á subvención. A comisión avaliadora realizará a comparación das solicitudes presentadas, co fin de establecer unha prelación entre as mesmas, de acordo cos criterios sinalados no artigo anterior, propoñendo a adxudicación da subvención a aquelas que tiveran maior valoración, sen exceder, en ningún caso, o importe da dotación orzamentaria fixada nestas bases. A comisión avaliadora redactará unha acta puntuando as solicitudes de acordo cos criterios enumerados nas bases e propoñendo un importe a subvencionar. A comisión avaliadora, que será nomeada polo alcalde, estará composta por: Presidenta: a Concelleira Delegada de Benestar Social ou persoa en quen delegue. Vogais: un concelleiros/a designado/a polo alcalde, e tres empregados/as municipais. Na comisión desenvolverá as funcións de secretaría, un empregado/a do departamento municipal de Benestar Social. Será preceptivo informe previo do servizo de Intervención sobre a existencia de crédito dispoñible, adecuado e suficiente así como o de fiscalización previa do gasto e das solicitudes. Oitavo.- Resolución e notificación. A resolución deberá conter a relación de entidades solicitantes que resulten beneficiarias e o importe concedido, e a desestimación do resto de solicitudes. Contra a desestimación expresa ou presunta das solicitudes presentadas poderán formularse os recursos que procedan. O acordo definitivo que outorga ou denega a subvención será notificado ás entidades solicitantes. Reformulación de concepto e modificación de concepto. Reformulación de solicitudes. Unha vez notificada a resolución de concesión, a reformulación de solicitudes á que se refire o artigo 27 da Lei xeral de subvencións e o artigo 61 do seu regulamento de desenvolvemento, será automática, de tal modo que se o importe da subvención outorgada é inferior ao solicitado pola entidade beneficiaria, o orzamento subvencionado que debe ser obxecto de xustificación posterior reducirase proporcionalmente. Modificación de concepto. Unha vez notificada a resolución de concesión, despois de solicitude razoada da beneficiaria da subvención, poderá autorizarse a reformulación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses desde a notificación da concesión e será obxecto de resolución despois da proposta previa da comisión avaliadora. Noveno.- Prazo de xustificación. O prazo de xustificación finaliza o 30 de novembro de 2021, se ben antes de finalizar o prazo, poderá ampliarse por solicitude da entidade interesada ou por proposta razoada da unidade xestora. Se non se presenta a xustificación dentro de prazo (inicial ou prorrogado), será requirido á beneficiaria para a súa presentación (art.70 do Regulamento de subvencións). A falta de presentación no prazo de 15 días desde o requirimento, dará lugar a que, por resolución da Concelleira Delegada de Benestar Social, se inicie expediente de anulación do correspondente compromiso. A resolución final notificaráselle á entidade e á Intervención municipal para o seu reflexo contable. En calquera caso, a data límite para a xustificación non poderá exceder da fixada nas bases de execución do orzamento xeral do Concello das Pontes de García Rodríguez para o exercicio 2021. Décimo.- Forma de xustificación. O importe da subvención está vinculado ao orzamento total da actividade ou proxecto, subvencionado. A entidade beneficiaria deberá xustificar que realizou a actividade ou proxecto do que se trate, nos termos da memoria presentada ou, no seu caso, da reformulación realizada. Haberá que xustificar a totalidade do gasto orzamentado aprobado na resolución declarativa da subvención, que será o indicado no seu día no orzamento presentado coa solicitude, ou no seu caso, no orzamento reformulado. Cando o importe xustificado sexa inferior ou superior ao presentado na solicitude de subvención, so se aceptarán desviacións de financiamento debidamente xustificadas. Os gastos xustificados deberán axustarse aos conceptos aprobados no orzamento inicial. Considérase gasto realizado aquel que foi efectivamente pagado con anterioridade ao remate do período de xustificación determinado pola normativa reguladora da subvención. Deberá xustificarse tanto o 100% da subvención concedida polo Concello de As Pontes como o importe obtido por outros ingresos e/ou subvencións que financiaran a actividade subvencionada para o que entregarán relación con indicación do importe e a súa procedencia. Sistema de xustificación. A xustificación terá exclusivamente formato electrónico e deberá presentarse a través da Sede Electrónica do Concello, https://sede.aspontes.com/es/index.htmlEn xeral, a xustificación efectuarase mediante a presentación pola persoa ou entidade beneficiaria dunha conta xustificativa simplificada, segundo se describe a continuación. A conta xustificativa incluirá: a) A memoria das actividades levadas a cabo para a execución do programa. b) Unha relación clasificada de ingresos e gastos, asinada polo secretario/a e o presidente/a (ou persoa representante) da entidade correspondente á execución do programa. A relación clasificada de ingresos conterá unha relación individualizada de todas as achegas recibidas, así como dos ingresos obtidos por publicidade, patrocinio, etc., co importe total calculado; no caso das achegas de empresas, anuncios na relación deberá constar o nome da empresa e CIF, ou no seu caso, nome, apelidos completos en abreviaturas e NIF. A relación clasificada de gastos conterá unha relación individualizada con indicación do concepto de gasto subvencionado, entidades acreedoras (nome da empresa e CIF, ou de ser o caso, nome, apelidos completos en abreviaturas e NIF), dos tipos de documentos (n.º de factura ou documento equivalente, importe, data completa de emisión e data de pago). c) Facturas ou documentos con valor probatorio equivalente que se presentarán electronicamente utilizando calquera procedemento de copia dixitalizada do documento orixinal. Neste caso as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/207, do 22 de xuño, de acceso electrónico da cidadanía aos servizos públicos. Deberá acompañarse xustificante bancario no que deben constar o número de factura, obxecto de pago, identificación da persoa pagadora e a destinataria do pago, que deberá coincidir con quen expide a factura. As entidades beneficiarias das subvencións municipais deben utilizar, formas de pago a terceiras persoas que poidan ser acreditadas mediante documento expedido por unha entidade financeira (transferencia bancaria, tarxetas de débito ou crédito, cheque ou talón nominativo, etc.) no que quede identificada a persoa beneficiaria, excepcionalmente poderase realizar o pagamento en metálico para gastos de ata 300 € nos que non resulte posible a utilización dun dos medios anteriormente indicados. Toda a documentación deberá presentarse en formato PDF (o máximo do total dos arquivos presentados por cada rexistro telemático será de 15MB). Unicamente serán gastos subvencionables os que respondan de maneira indubidable á natureza da actividade subvencionada e se realicen no prazo establecido e que ademais estean efectivamente pagados con anterioridade ao vencemento do prazo da xustificación da subvención. Aos efectos da consideración de subvencionable, considerarase efectivamente pagado o gasto cando quede xustificado o pago mediante extractos ou certificacións bancarias debidamente identificados, selados e asinados pola beneficiaria. d) Acreditación gráfica do cumprimento da obriga de facer constar a colaboración do Concello en toda a información (impresa, informática ou audiovisual) que se teña feito das actividades ou investimentos subvencionados. Gastos subvencionables Serán gastos subvencionables: - Os gastos derivados da organización e realización das actividades subvencionadas; o material funxible non inventariable relacionado directamente coas actividades subvencionadas. - Seguros de responsabilidade civil e accidentes, cos pertinentes certificados e facturas. - Retribucións a persoal técnico e dos monitores/as que teñan relación laboral ou de arrendamento e servizos coa entidade, acreditaranse mediante facturas ou nóminas, só se admitirá minuta cando reflicta a correspondente retención do IRPF, e a repercusión do IVE. - Os gastos correspondentes a voluntarios/as ou monitores/as que colaboren coa entidade ou asociación impartindo algunha actividade, curso, etc, de forma esporádica, dereitos de arbitraxe, conferenciantes, poderán xustificarse presentando un recibo ou minuta que contará cos seguintes datos: - Nome, CIF e enderezo da entidade. - Nome e apelidos do monitor/a, ou seu NIF e enderezo. - A cantidade que recibe e correspondente retención de IRPF. - O concepto polo que se paga (actividade, curso, etc.). - Datas nas que se impartiu a actividade, curso. - Lugar e data da emisión do recibo. - Sinatura do monitor/a ou voluntario/a. Xunto con esta documentación acompañarase: - Certificado do secretario/a da entidade declarando que a persoa perceptora é allea á mesma. - Declaración xurada de persoa perceptora conforme a cantidade recibida é en concepto de gratificación pola súa colaboración. - Premios en metálico, que terán a correspondente retención de IRPF cando superen os 300 €. O xustificante do pago do premio contará cos seguintes datos: - Bases ou cartel no que consten os premios en metálico a outorgar. - Nome, CIF e enderezo da entidade. - Nome e apelidos da persoa premiada, o seu NIF e enderezo. - A cantidade que recibe en concepto de premio e o correspondente retención de IRPF se é necesario. - O concepto polo que se recibe o premio. - Datas na que se desenvolveu o concurso. - Lugar e data da emisión do premio. - Sinatura da persoa premiada - Gastos de mantemento (aluguer, luz, auga, teléfono, consumibles, oficina). - Axudas de custo por desprazamento relacionada coa actividade subvencionada. No caso de xustificar con axudas de custo, deberá achegarse tícket xustificativo do gasto efectuado en caso de desprazamento por autoestrada e factura a nome da persoa perceptora da indemnización no caso de manutención. En todo caso estarase ao disposto no artigo 9 do R. D. 439/2007, do 27 de marzo, polo que se aproba o Regulamento do Imposto sobre a Renda das Persoas Físicas en canto ás contías máximas excluídas de gravame. O Concello facilitará un modelo de axudas de custo para que sexa cuberto e entregado coa conta xustificativa. Falta de xustificación ou xustificación insuficiente. Vencido o prazo de xustificación, ou de ser o caso da prórroga, sen que a entidade presentara a documentación xustificativa, o departamento de Benestar Social requirirá para que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na Lei xeral de subvencións. No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado o dito prazo iniciarase o procedemento de reintegro, xunto ao interese de mora, nos termos establecidos no apartado 1 do artigo 37 da Lei xeral de subvencións. No caso de non ter xustificada a subvención correctamente en forma e prazo estipulados, a entidade non poderá participar na convocatoria de convenio do ano 2021. Décimo primeiro.- Forma de pago. O aboamento da subvención efectuarase do seguinte xeito: 80% do importe da subvención mediante pago por anticipado. O 20% restante pagarase cando sexa xustificada a subvención. A subvención concedida será aboada mediante transferencia bancaria á conta corrente da entidade que figure no certificado de datos bancarios entregado coa documentación de solicitude. O aboamento da subvención non se levará a cabo se a entidade beneficiaria tivese pendente xustificar algunha subvención cuxo prazo de xustificación xa finalizara. Tampouco se procederá ao aboamento se a entidade non reintegrara algunha subvención anterior cando así se lle requirira. Para o cobramento da subvención a entidade deberá estar ao corrente das súas obrigas fiscais coa Axencia Tributaria, Seguridade Social e o Concello das Pontes, situación esta última que determinará de oficio o propio Concello, a través do Servizo de Recadación. Décimo segundo.- Compatibilidade con outras axudas. Esta subvención é compatible con outras axudas, de entidades públicas ou privadas. En ningún caso o importe da subvención municipal poderá ser de tal contía que, en concorrencia con outros ingresos, subvencións ou axudas, supere o custo da actividade xustificada pola entidade beneficiaria. Décimo terceiro.- Plan de Auditoría. A efectos de executar o control financeiro e a fiscalización plena posterior en materia de subvencións pola Intervención Municipal levarase a cabo un Plan de Auditoría anual que indique o alcance da comprobación, tanto a mostra e forma de seleción, como as principais actuacións a comprobar, que como mínimo serán as seguintes: 1.- Comprobar a execución polos beneficiarios das actividades ou investimentos subvencionables e o cumprimento da finalidade para a que foron concedidas.2.- Verificar a existencia e custodia polo beneficiario das facturas, certificacións ou documentos xustificativos da subvención.3.- Verificar a data de pago dos devanditos documentos. Para a execución do Plan de Auditoría, a Intervención Municipal pode, en caso de insuficiencia de medios propios dispoñibles, recabar a colaboración de empresas privadas de auditoría. Décimo Cuarto.- Publicidade da subvención por parte da entidade beneficiaria. Á entidade solicitante que se lle conceda a subvención, deberá facer público este financiamento municipal, incluíndo o escudo do Concello en toda a publicidade que se xere (carteis, folletos, follas informativas.) nos medios electrónicos ou audiovisuais e nos anuncios que poida publicar nos medios de comunicación escritos. Disposición adicional primeira. Para o non previsto nestas bases será de aplicación o disposto na Lei 38/2003, xeral de subvencións, así como as normas incluídas nas bases de execución do orzamento xeral do Concello para o ano 2021. As Pontes de García Rodriguez, 2 de xuño de 2021 Asdo.: María Tania Pardo Cabarcos Concelleira Delegada da Área de Benestar Social, Igualdade, Educación e Xuventude.”